L'IVF reclama a l'Ajuntament de Paterna 2,7 milions d'euros per la Superguarderia
23/03/2016

# L'IVF reclama a l'Ajuntament de Paterna 2,7 milions d'euros per la Superguarderia

[![Imagen de archivo de la inauguración de la superguardería](/images/noticias/2016/03/superguarderia.jpg)](/images/noticias/2016/03/superguarderia.jpg)

23.03.2016

El primer edil es reunirà amb la direcció de l'Institut Valencià de Finances per a abordar esta situació i estudiar conjuntament la millor manera d'afrontar-la

L'Institut Valencià de Finances (IVF) reclama a l'Ajuntament de Paterna 2.750.000 euros corresponents al préstec que l'entitat va concedir a la Fundació d'Innovació per a la Infància per a la construcció de la Superguarderia.

Així ho ha comunicat hui l'Alcalde de Paterna, Juan Antonio Sagredo, a la resta de grups polítics municipals durant la Junta de Portaveus celebrada hui i en la que el primer edil ha anunciat que el seu equip de govern treballarà per a afrontar el problema que el consistori hereta del PP després de la liquidació de la Superguarderia i la declaració de nul•litat de la parcel•la de de 4.015 m2 que el consistori va aportar per a la implantació d'esta guarderia.

En este sentit, l'Alcalde també ha anunciat que demanarà una reunió amb la direcció de l'Institut Valencià de Finances per a abordar esta situació i estudiar conjuntament com afrontar-la.

Així mateix, Sagredo ha responsabilitzat d'esta situació a la deixadesa i mala gestió de l'anterior equip de govern del PP que, a pesar dirigir el Patronat, no va realitzar les tasques de control i supervisió que li corresponien, ja que ni tan sols tenien coneixement del préstec de 427.000EUR que la Fundació va realitzar a Aidico com a patró i sense justificació.

A este respecte, l'Alcalde ha explicat que estan pendents que el Protectorat de Fundacions de la Generalitat Valenciana done el vistiplau a la proposta d'Alcaldia de canviar els estatuts perquè els 25 regidors de l'Ajuntament de Paterna siguen patrons del Patronat i poder resoldre esta nefasta herència de la millor manera possible i causant el menor perjuí als paterneros i paterneras.